Държавен вестник, бр. 105, 2013 г., стр. 79

БРОЙ  105	
Д Ъ Р Ж А В Е Н  В Е С Т Н И К 	
СТР.  79  
Придобилите втора степен на професионална 
квалификация по специалността „Експлоатация 
на съоръжения за пречистване на води“ от про-
фесията „Еколог“ могат да изпълняват следните 
основни трудови дейности:
• обслужване на съоръжения за пречистване 
на отпадъчни и природни води;  
• прилагане на методи за механично,  физико-
химично и биологично пречистване на отпадъчни 
и природни води; 
• обслужване на съоръжения за преработка, 
третиране и повторно оползотворяване на утайки 
и отпадъци; 
• предаване на отпадъците към съоръжения 
за повторна употреба, оползотворяване или 
обезвреждане; 
• откриване и докладване на неизправности 
в техническите съоръжения и предприемане на 
мерки за тяхното отстраняване; 
• работа с измервателни уреди и допълни-
телни средства за пречистване на   отпадъчни и 
природни води; 
• разчитане, архивиране и съхранение на тех-
ническа документация. 
За успешно упражняване на професията 
екологът, придобил втора или трета степен на 
професионална квалификация, трябва да изпъл-
нява с чувство на отговорност задълженията си: 
анализ и контрол на факторите, влияещи върху 
замърсяването на околната среда; поддържане и 
експлоатация на съоръженията за пречистване на 
отпадъчни и природни води; преработка, третира-
не и повторно използване на утайки и отпадъци 
от съоръжения за пречистване на отпадъчни и 
природни води; последователно и професионално 
прилагане на екологичното законодателство с 
цел предотвратяване замърсяването на въздуха, 
водите и почвите. 
Екологът, придобил втора или трета степен 
на професионална квалификация, осъществява 
своята дейност в условията на конкретни произ-
водства, в организации в областта на екологията 
или в пречиствателни станции. По време на 
своята работа екологът следи параметрите на 
технологичния режим и тези на отпадъчните 
вещества с оглед на недопускане замърсяването 
на околната среда; поддържа съоръженията за 
пречистване на отпадъчни и природни води; 
информира отговорните лица за отклонения от 
нормите на технологичните процеси.
Използването на компютри, съвременните про-
грамни пакети и модерното лабораторно и произ-
водствено оборудване са ключови компетентности, 
необходими за упражняването на професията.
Умението за работа в екип е важно изискване 
за успешната дейност на еколога в условията на 
работна среда, свързана с рискови фактори – ви-
соки температури и налягане, токсични вещества, 
опасност от замърсяване на околната среда от 
отпадъчни води и газове др. Като част от работ-
ния екип той трябва да създава добри работни 
взаимоотношения, да бъде коректен и лоялен.
2.2. Възможности за продължаване на профе-
сионалното обучение
Придобилите втора степен на професионална 
квалификация по професията „Еколог“ могат 
да продължат обучението си за придобиване на 
трета степен на професионална квалификация, 
като обучението по общата задължителна профе-
сионална подготовка, отрасловата професионална 
подготовка и част от специфичната за професи-
ята задължителна професионална подготовка се 
зачита.
Придобилите трета степен на професионална 
квалификация по професията „Еколог“ могат да 
участват във форми за продължаващо професио-
нално обучение за надграждане на професионални-
те компетентности в конкретни ключови области 
от професионално направление 851 „Технологии 
за опазване на околната среда“.
2.3. Възможности за професионална реали-
зация съгласно Националната класификация на 
професиите и длъжностите (НКПД) 2011, утвър-
дена със Заповед № РД-01-931 от 27.12.2010 г. на 
министъра на труда и социалната политика, изм. 
и доп. със заповеди № РД-01-204 от 28.02.2011 г., 
№ РД-01-426 от 30.05.2011 г., № РД-01-529 от 
30.06.2011 г., № РД-01-533 от 30.06.2011 г., № РД-
01-952 от 29.12.2011 г., № РД-01-586 от 6.07.2012 г. 
и № РД-01-1002 от 19.12.2012 г.
Съгласно НКПД 2011 придобилите трета 
степен на професионална квалификация по про-
фесията „Еколог“ могат да заемат длъжностите: 
3141 – 3006 Техник, екология, 3116 – 3015 Технолог, 
технология на опазване и почистване на водите 
и въздуха, както и други длъжности, допълнени 
при актуализиране на НКПД.
3. Цели на обучението
3.1. Цели на обучението по общата задължи-
телна професионална подготовка – единна за 
всички професионални направления 
След завършване на обучението обучаваният 
трябва да:
• спазва правилата за здравословен и без- 
опасен труд;
• използва информационни и комуникационни 
технологии;
• работи в екип и поема отговорност за не-
говата работа;
• реализира предприемачески идеи, подходи 
и умения; 
• притежава общи икономически знания; 
• познава трудовото законодателство, опреде-
лящо неговия статут, права и задължения;
• владее един или повече чужди езици на 
ниво, което му позволява да ползва техническа 
и технологична документация, свързана с упраж-
няваната професия;
• разбира своята роля в дейността на фирмата/
предприятието;
• притежава необходимите личностни качества 
за успешна професионална реализация;
• притежава необходимите знания от област- 
та на професионалната етика и има коректно 
отношение към фирмата. 
3.2. Цели на обучението по отрасловата задъл-
жителна професионална подготовка – единна за 
всички професии от професионално направление 
„Технологии за опазване на околната среда“ 
След завършване на обучението обучаваният 
трябва да:
• прилага ефективна организация на труда 
на работното място в химичните производства 
и пречиствателните станции;